cyanic-selkie/wikianc huggingface dataset:
2021 оны Евровижн дууны тэмцээн
Европын өргөн нэвтрүүлгийн холбоо (EBU), нэвтрүүлэгч Nederlandse Publieke Omroep (NPO), Nederlandse Omroep Stichting (NOS), AVROTROS-той хамтран зохион байгуулж буй энэхүү тэмцээн нь Роттердамын Ahoy-д болох бөгөөд 5 сарын 18, 20-ны өдрүүдэд хоёр хагас шигшээ тоглолт, 5 сарын 22-нд шигшээ тоглолт болно. Гурван шууд тоглолтыг Шанталь Янзен, Эдсилия Ромбли, Ян Смит, Никки де Ягер нар хөтлөх болно.
Энэ оны тэмцээнд 39 улс оролцоно. 2019 онд оролцоогүй Болгар, Украин буцаж ирсэн бол Армени, Унгар, Монтенегро энэ жилийн тэмцээнд оролцохоос татгалзсан. Армени, Беларусь улсууд анх оролцохоор төлөвлөж байсан боловч хожим Армени нь 2020 оны Уулын Карабахын дайны дараах нийгэм, улс төрийн хямралын улмаас оролцохоос татгалзаж, Беларусь улс уралдааны дүрмийг зөрчсөн нь тогтоогдсон тул тэмцээнээс хасагдсан.
Байршил
2019 оны Евровижн дууны тэмцээнд Дункан Лоуренс "Arcade" дуутай ялж, 2021 оны тэмцээн Роттердамын Rotterdam Ahoy-д болно. Өмнө нь 1958, 1970, 1976, 1980 онуудад зохион байгуулж байсан Нидерланд улс энэ тэмцээнийг тав дахь удаагаа зохион байгуулах гэж байна. Энэ газарт өмнө 2007 оны хүүхдийн Евровижн дууны тэмцээн явагдаж байсан ба 2020 оны тэмцээнийг явуулах байсан.
Бэлтгэл ажил
Евровижны уламжлал ёсоор Нидерланд улс тус тэмцээнд 2019 онд түрүүлсний дараа 2020 оны Евровижн дууны тэмцээнийг зохион байгуулах эрхээ авсан. Нидерландын нэвтрүүлэгч NPO, NOS, AVROTROS телевизууд 5 сарын 29-ний өдөр хотыг сонгох үйл ажиллагаагаа эхэлсэн ба Арнем, Хертогенбос, Маастрихт, Роттердам ба Утрехт хотууд 2019 оны 7 сарын 10-нд Хилверсюм хотод болсон ёслолын арга хэмжээн дээр тендерийн номоо танилцуулсан. 7 сарын 16-нд Маастрихт, Роттердам хотууд шалгарч, NPO хоёр хотод зочилсны дараа 2019 оны 8 сарын 30-нд Роттердамыг 2020 оны Евровижн дууны тэмцээнийг зохион байгуулах хотоор зарласан.
2020 оны Евровижн дууны тэмцээнийг цуцалсны дараа EBU нь Нидерландын NPO, NOS, AVROTROS болон Роттердам хоттой 2021 оны тэмцээнийг зохион байгуулах талаар хэлэлцээр хийж эхэлсэн. 2020 оны 4 сарын 23 тэмцээнийг зохион байгуулахад 6.7 сая евро нэмж шаардагдана гэж Нидерландын хэвлэл мэдээллийн хэрэгслээр мэдээлсний дараа Роттердам хот төсвийг баталсан. Роттердам уг арга хэмжээг зохион байгуулахаас татгалзвал NPO, NOS, AVROTROS нь 2020 оны 5-р сарын дунд хүртэл өөр хувилбар хайж олох боломжтой байсан. 2020 оны 5 сарын 16-нд цацагдсан Евровижн:Европ гэрлээ асаа нэвтрүүлгийн үеэр 2021 оны тэмцээн Нидерландын Роттердамд байрладаг Роттердам Ахойд зохион байгуулагдахыг зарласан.
Бусад үйл явдлууд
Оролцогчид болон тэдний төлөөлөгчдийг итгэмжлэгдсэн хэвлэл, хөгжөөн дэмжигчдийн өмнө танилцуулдаг "Turquoise Carpet" болон нээлтийн арга хэмжээ нь 2021 оны 5 сарын 16-ны өдөр Роттердамын далайн аялалын терминал дээр болно.
Продакшн
2021 оны Евровижн дууны тэмцээн нь Nederlandse Publieke Omroep (NPO), Nederlandse Omroep Stichting (NOS), AVROTROS гэсэн гурван телевизийн байгууллагуудын хамтарсан бүтээл болох бөгөөд тус бүр өөр өөрийн үүргийг гүйцэтгэсэн болно. Ситце Баккер, Астрид Дутренит нар гүйцэтгэх продюсерээр ажиллах бол Эмили Сиклих, Жессика Стам нар орлогч продюссерээр ажиллах юм.
COVID-19 цар тахлын нөлөө
Нидерландын эрх баригчид 2020 оны 5 сарын 7-нд COVID-19-ийн эсрэг вакцинтай болох хүртэл тус улсад бүх цугларалтыг хориглосон. 2020 оны 9 сарын 18 EBU нь тэмцээнийг зохион байгуулах 4 хувилбарыг зарласан, Үүнд:
2021 оны 2 сард EBU A хувилбараар тэмцээнийг зохион байгуулах боломжгүй болсныг зарласан. C хувилбард мөн өөрчлөлт орсон – уран бүтээлчид D хувилбарын адил өөр өөрийн улсаасаа дуулах. EBU эрүүл ахуй, аюулгүй байдлын протоколыг 2021 оны 3 сарын 2-ны өдөр нийтэлсэн бөгөөд тэмцээнийг B хувилбарын дагуу явуулахыг баталсан.
2021 оны 4-р сард гурван амьд шоу, зургаан бэлтгэл зэрэг нийт 9 шоу нэвтрүүлэгт 3500 хүнээс дээшгүй хүн цугларч болохыг зарласан. Бүх үзэгчдийн COVID-19-ийн шинжилгээний хариу нь сөрөг байх ёстой юм.
Хөтлөгчид
2020 оны 9 сарын 18-нд EBU нь 2020 онд тэмцээнийг хөтлөх байсан хөтлөгчдийг 2021 оны хөтлөгчдөөр томилсноо мэдэгдсэн: жүжигчин, телевизийн хөтлөгч Шанталь Янзен, тайлбарлагч Ян Смит, дуучин Эдсилия Ромбли, 1998, 2007 оны тэмцээнд Нидерланд улсыг төлөөлж оролцсон, гоо сайхны влоггер Никки де Ягер (NikkieTutorials). Де Ягер мөн уралдааны онлайн контент, оролцогч уран бүтээлчидтэй хамт хийсэн хөшигний арын YouTube цувралын хөтлөгчөөр ажиллах болно.
Тайзны загвар
2021 оны уралдааны товыг зарлах үеэр 2021 оны уралдааны гүйцэтгэх продюсер Ситце Баккер 2020 оны төлөвлөсөн тайзны загварыг 2021 оны уралдаанд ашиглахаа мэдэгджээ. Тайзны загварыг "Open Up" гэсэн уриа болон Голландын ердийн хавтгай ландшафтаас санаа авсан. Тэмцээний тайзыг Германы архитектор Флориан Видер төлөвлөсөн бөгөөд 2011-12, 2015, 2017-19 оны тэмцээний тайзны зураг төслийг гаргаж байсан.
Оролцох улсууд
2021 оны 3 сарын 5-нд EBU нь Армени улс 2021 оны тэмцээнд оролцохгүй гэдгийг зарлаж оролцох улсуудын тоо 40 болсон.
Эргэн ирсэн дуучид
2020 оны тэмцээнийг цуцалсны дараа Австрали, Австри, Азербайжан, Бельги, Болгар, Чех, Гүрж, Грек, Исланд, Ирланд, Израиль, Латви, Мальта, Молдав, Нидерланд, Хойд Македон, Румын, Сан-Марино, Серб, Словени, Испани, Швейцарь, Украин, Их Британи зэрэг улсууд 2020 онд оролцох байсан уран бүтээлчид 2021 оны тэмцээнд оролцох болно гэж зарласан. Нэмж дурдахад Эстони, Литва улсаас оролцох байсан уран бүтээлчид улсынхаа үндэсний тэмцээнд ялж 2021 онд оролцох эрхээ авсан.
2-р хагас шигшээ
Хоёр дахь хагас шигшээ тоглолт нь 2021 оны 5 сарын 20-ны 21:00 цагт (CEST) болно. Хоёр дахь хагас шигшээд 17 улс оролцоно. Эдгээр улсууд болон Франц, Испани, Их Британи улсууд хоёр дахь хагас шигшээд саналаа өгөх болно.
Хэвлэлийн төлөөлөгчид
Улс улсын үндэсний шүүгчдийн өгсөн оноог шигшээ тоглолтын үеэр оролцогч улсуудын хэвлэлийн төлөөлөгчид зарладаг. 2020 оны 4-р сарын байдлаар тодорсон хэвлэлийн төлөөлөгчид:
Нэвтрүүлэгчид ба тайлбарлагчид
Бүх оролцогч нэвтрүүлэгчид орон нутгийн үзэгчдэд нэвтрүүлгийн талаархи ойлголтыг газар дээр нь эсвэл алслагдсан тайлбарлагчаар өгөхийг сонгож болох бөгөөд дор хаяж санал өгч буй хагас шигшээ болон шигшээ тоглолтыг шууд дамжуулах ёстой ихэнх нэвтрүүлэгчид өөр өөр програмчлалын төлөвлөгөөгөөр дамжуулдаг.
Албан ёсны хөгжмийн цомог
Евровижн дууны тэмцээн:Роттердам 2021 нь тэмцээний албан ёсны нэгдсэн цомог юм. ЕBU нэгтгэж, Universal Music Group дижитал байдлаар 2021 оны 4 сарын 16-нд, биет байдлаар 2021 оны 4 сарын 23-нд худалдаанд гарсан. Уг цомогт энэ жилийн тэмцээнд оролцох бүх 39 дуу багтсан.
Гадаад холбоос
Евровижн #
Дагвасамбуугийн Бямбасүрэн
Дагвасамбуугийн Бямбасүрэн нь Баянхонгор аймгийн Баацагаан сумын уугуул, Үндэсний бөх ийн аймгийн арслан цолтой бөх.
Аймгийн наадмын дэвжээнд
Ангилал:Аймгийн арслан Ангилал:Баацагааны хүн
Малгай
Эрт цагт малгай нь нийгмийн байдал, угсаа гарал, язгуурыг илэрхийлдэг байв. Цэргийн хүний хувьд малгай нь харьяалал, үйлчилгээний салбар, цол, дэглэмийг илэрхийлж болно. Өдгөө цагт ч малгай нь мэргэжил, цол, зэрэг дэв зэргийг илэрхийлэх нь олонтоо.
Түүх
НТӨ 3000 жилийн өмнө малгай үүссэн гэх албан бус мэдээ бий. НТӨ 1350 он ы орчим үеийн эртний Египетийн Нефертити хатны барималд хавтгай оройтой, урдаа хаадын бэлгэ тэмдэгтэй титэм өмссөн байгаагаар хийсэн байдаг. НТӨ 3000-1500 Миносын соёл иргэншлийн үе буюу НТӨ 1550 он ы үеийн ханын зурагт ханхүүг сараана цэцгийн хээтэй титэмтэй дүрсэлсэн байна.
Малгайчин
Малгайчин гэдэг нь малгай урлахад мэргэжсэн уран хүнийг хэлнэ.
Монгол малгай
Монгол малгайн хамгийн эртний түүхэн сурвалж нь Төв Азийн нүүдэлчдийн хамгийн анхны төрт улс, эзэнт гүрнийг байгуулсан Хүннү нартай холбогддог.
Малгайн билэгдэл
Мандах төрийн малгай, Эдийн тэргүүн залаат малгай гэдэг. Титэм бол малгайн өндөр дээд эрхэм нэг хэлбэр юм.
Монгол малгайн төрөл ангилал
Монголчууд нүүдэллэн аж төрж байхдаа цаг улирал, зэрэг дэв, нас, хүйс зэргээс шалтгаалж малгайг олон янзаар хийж байжээ.
Хүүхдийн малгай
Гургуул – хүүхэд өмсөх малгай
Эрэгтэй малгай
Алтан - цан хэлбэртэй, дээрээ дог жинстэй, бөс цаас зэргийг олон давхарлан нааж маажиндсан алтан өнгө бүхий малгай: бараа бологч сойвонгийн өмсдөг чулуун жинстэй зуны алтан малгай: хувилгаан ламын алтан малгай: чун жинстэй алтан малгай гэх мэт.
Багвагар – намхан пагдгар малгай
Барга - улаан зангилаатай, улаанаар хүрээлсэн цайвар ногоон өнгийн тавтай, цэнхэрээр эмжсэн алтан хоргой чимэгтэй, босоо ширээстэй намхан тавиун оройтой, шар торгон оройтой, цэнхэрээр доторлож хилэнгээр гадар-ласан халбагар саравчтай, улбар шар сагалдрагатай, хэлбэр маш төв намба сайтай, дугуй хэлбэртэй, үс хадсан дээд тушаалын лам нарын өмсдөг малгай, донхю ч гэнэ.
Бичлүүр – бүчилж өмсөхөд зориулсан малгай, шивэгчтэй малгай ч гэнэ
Богд – шижир алтан догтой таван тал малгай
Анчны – тарваганы арьсаар бүрсэн адууны арьсаар хийсэн чихтэй малгай
Багван – лам нарын өмсдөг шовгор малгай
Баншаа – шовгор оройтой, улаан өнгийн дотортой, шар өнгийн гадартай, урт бүчтэй малгай, богдын шавь даншигт өмсдөг баншаа, эрдэмтэн ламын өмсөх баншаа
Арьсан дуулга – арьс илгээр хийсэн малгай
Арьсан алтан дуулга – арьсыг алтаар өнгөлсөн дуулга
Эмэгтэй малгай
Богтаг – XIII зуун ы үеийн ордны эмэгтэйчүүдийн өмсөж байсан хүрэн буюу хөх өнгөтэй тохой хэр өндөр малгай
Гивлүүр – нимгэн торгомсог эдээр хуниас гарган хийж хоёр хажууд нь бүч хадсан эмэгтэй хүний нүүр халхлах зүйл
Тоорцог - Чих, саравчгүй, бөмбөгөр оройтой, дээрээ товчруутай малгай, нөхөрт гараагүй охид эмэгтэйчүүд өмсөж байсан
Эрэгтэй, эмэгтэй малгай
Алчуур – толгой бооход зориулсан эдлэл
Боолт - улаан зангилаатай, цэнхэр хөвөөтэй, улбар шар тавтай, босоо ширээстэй, бөмбөгөр оройтой, улбар шар туургатай, унжуу шилтэй, ногоон цэнхэр өнгийн бүчтэй, үнэгний үс хадсан үзэмчин нарын өмсдөг малгай. Хар үнэгэн боолт малгай, шар үнэгэн боолт малгай
Бортого – өндөр туургатай, хавтгай оройтой малгай Босоо чихт – чих буулгадаггүй үргэлж босоо байдаг малгай
Буриад - шүрэвтэй, ширээстэй, тэвэгтэй малгай
Бүрх – тэнз, дэрсээр бөмбөгөр оройтой малгай
Бүрхүүл – чихтэй, бүчтэй, үнэгний бушгагаар хийсэн урианхай эрэгтэй хүний өвлийн малгай
Гоёлын – гоёлд өмсдөг, эхнэрийн гоёлын малгай, охидын гоёлын малгай, хаадын гоёлын малгай, гэлэн лам нарын гоёлын малгай г.м
Годон – арьсны год зүйж хийсэн малгай улаан залаатай, хөндлөн хийсэн дэрэвгэр хүрээтэй
Гомша – пагдгар оройтой, улаан дотортой, шар гадартай, дээш сөхсөн туургатай, хоёр дэлдийсэн үзүүртэй гэлэн хүний өмсдөг малгай
Гүзэг -хамба, цорж нар өмсдөг есөн үзүүртэй хүндэтгэлийн малгай
Даль – буриад нарын өмсдөг малгай
Донхю – барга малгайн бас нэг хэлбэр: албан донхю, өвлийн донхю, улаан торгон бүчтэй, буурал үнэгэн үстэй донхю г.м
Дугуй – дугуйвтар хэлбэртэй, хойд тал сэтэрхий малгай, төгрөг малгай ч гэнэ: дариганга эхнэрийн өвлийн дугуй малгай, үзэмчин ламын дугуй малгай, хар хүний хүрэн оротой, цэнхэр саравчтай дугуй малгай, лам нарын шар оройтой, шар саравчтай дугуй малгай г.м дөрвөн малгай
Өвлийн малгай
Булган малгай бол булгаар хийсэн малгай, мянгад эрэгтэйчүүдиин өвлийн булган малгай, торгон цэргийн таван талтай өвлийн булган малгай, лам нарын дөрвөн тал булган малгай, настай хүний өмсдөг булган хөнгөн малгай, халх өвлийн булган малгай, эртний хаадын булган энгийн малгай гэх мэт.
Хаант улс
Хаант улс - төрийн дээд албан тушаалыг хаан угсаа залгамжлан хэрэгжүүлдэг төрийн удирдлагын хэлбэр мөн. Түүний түгээмэл шинж:
Хаант улсыг түүхэн хөгжлийн дагуу ангилахаас гадна хааны бүрэн эрхийг харгалзан хэмжээгүй-, хэмжээт эрхт гэж ангилна.
Цахим холбоос
Ангилал:Хаант засаг
МУ-ын начин Д.Солооны нэрэмжит
Барилдааны тухай
Увсын домогт долоон харын нэг Увс аймгийн Зүүнговь сумын харьяат Монгол Улсын начин Дүгэрийн Солоон агсны нэрэмжит барилдаан Монгол бөхийн өргөөнд өнөөдөр /2015-01-18/ болж өндөрлөлөө. Барилдаанд аймгийн хурц арслан А.Алтанхуяг, С.Ариунбилэг, Б.Одгэрэл, О.Гантулга, аймгийн арслан А.Сүмбээ, А.Отгонбаатар, Т.Занданбат, Б.Хашбат, Г.Баасандорж, М.Бадарч, П.Баярхүү, Ш.Дарханбат, Б.Бат-Өлзий, Б.Батдорж, М.Еркебулан, У.Батгэрэл нарын тэргүүтэй аймаг цэрэг, сумын цолтой 256 бөх зодоглосноос Увс аймгийн Малчин сумын харьяат Увснуур дэвжээний бөх аймгийн хурц арслан О.Гантулга түрүүлж, Өвөрхангай аймгийн Хужирт сумын харьяат Их Монголын хүчтэн дэвжээний бөх аймгийн арслан Ц.Чимэддорж үзүүрлэлээ. Их шөвгийн дөрөвт Сэлэнгэ аймгийн Жавхлант сумын харьяат Таванхан дэвжээний бөх аймгийн хурц арслан Б.Одгэрэл, Увс аймгийн Тэс сумын харьяат Увснуур дэвжээний бөх аймгийн харцага Ц.Мөнхбаяр нар үлдэв.
Барилдааны дүйз
Гурвын даваа
1.      А.Алтанхуяг а.х.а– М.Балжинням а.н
2.      С.Ариунбилэг а.х.а– С.Дашдондов а.н
3.      Б.Одгэрэл а.х.а –М.Нямбаатар а.н
4.      О.Гантулга а.х.а– Б.Цэрэндагва с.з
5.      А.Сүмбээ а.а – Ш.Чинтулга а.х
6.      А.Отгонбаатар а.а– А.Мөнхтүшиг а.х
7.      Т.Занданбат а.а– А.Мөнхболд ц.н
8.      Б.Хашбат а.а –Б.Лхагва-Очир а.х
9.      Г.Баасандорж а.а– Х.Энхчулуун с.з
10.  М.Бадарч а.а– Ш.Дарханбат а.а
11.  П.Баярхүү а.а– Д.Анар а.а
12.  Ж.Мөнгөн а.а –Б.Зоригтбаатар а.х
13.  Б.Баатарцол а.а– Д.Дарханбаатар а.з
14.  Г.Батням а.а– Д.Аззаяа а.н
15.  С.Ерөөлт а.а– Б.Алтангэрэл с.з
16.  Б.Бат-Өлзий а.а – Ч.Эрдэнэсайхан а.н
17.  Н.Ганзориг а.а  - Б.Төрмагнай а.х
18.  Б.Батдорж а.а – О.Батжаргал а.н
20.  М.Еркебулан а.а– Б.Энхбат а.н
21.  Д.Энхбаяр а.а –О.Түмэндэмбэрэл а.н
22.  У.Батгэрэл а.а– А.Отгонбаатар а.х
23.  Б.Ганхуяг а.а– Г.Ганбаатар а.н
24.  Т.Сүрэнжав а.а– Г.Ганцоож а.а
25.  Б.Хишигбаатар а.а– Б.Пүрэвдорж а.а
26.  Ж.Алтаншагай а.а– Т.Ядамсүрэн а.н
27.  Б.Хаш-Эрдэнэ а.а– Ц.Цогт-Эрдэнэ а.х
28.  Ө.Сүхбат а.а– Ю.Пүрэвжаргал а.х
29.  Ц.Мөнхбаяр а.х– Л.Жамбал с.з
31.  Х.Гантулга а.н –П.Даваадорж а.н
32.  Б.Ундрал а.н –Б.Энхсайхан ц.н
Дөрвийн даваа
1.      А.Алтанхуяг а.х.а – Б.Ундрал а.н
2.      С.Ариунбилэг а.х.а – Х.Гантулга а.н
3.      Б.Одгэрэл а.х.а –А.Мөнхболд ц.н
4.      О.Гантулга а.х.а– Ч.Эрдэнэсайхан а.н
5.      А.Отгонбаатар а.а –О.Батжаргал а.н
6.      Б.Хашбат а.а –Н.Хүрэлсүх а.х
7.      Г.Баасандорж а.а– Ш.Чинтулга а.х
8.      М.Бадарч а.а – Ц.Мөнхбаяр а.х
9.      П.Баярхүү а.а – Ө.Сүхбат а.а
10.  Ж.Мөнгөн а.а – Б.Хаш-Эрдэнэ а.а
12.  Г.Батням а.а – Б.Хишигбаатар а.а
13.  С.Ерөөлт а.а –Т.Сүрэнжав а.а
14.  Н.Ганзориг а.а  - Б.Ганхуяг а.а
15.  Ц.Чимэддорж а.а– У.Батгэрэл а.а
16.  М.Еркебулан а.а–  Д.Энхбаяр а.а
Тавын даваа
1.      Б.Одгэрэл а.х.а– Б.Хишигбаатар а.а
2.      О.Гантулга а.х.а– Х.Гантулга а.н
3.      А.Отгонбаатар а.а – Ө.Сүхбат а.а
5.      Г.Баасандорж а.а – Б.Хаш-Эрдэнэ а.а
6.      Б.Баатарцол а.а – Ц.Чимэддорж а.а
7.      С.Ерөөлт а.а – Ц.Мөнхбаяр а.х
8.      М.Еркебулан а.а - Б.Ганхуяг а.а
Зургаагийн даваа
1.      Б.Одгэрэл а.х.а– Б.Ундрал а.н
2.      О.Гантулга а.х.а– Б.Ганхуяг а.а
3.      Ц.Чимэддорж а.а –Ө.Сүхбат а.а
4.      Б.Хаш-Эрдэнэ а.а – Ц.Мөнхбаяр а.х
Долоогийн даваа
1.      Б.Одгэрэл а.х.а – Ц.Чимэддорж а.а
2.      О.Гантулга а.х.а – Ц.Мөнхбаяр а.х
Наймын даваа
1.      О.Гантулга а.х.а –Ц.Чимэддорж а.а
/түрүүлэв/             /үзүүрлэв/ Ангилал:Үндэсний бөхийн барилдааны жагсаалт
Том Хитон
Томас Дэвид Хитон (Thomas David Heaton; 1986 оны дөрөвдүгээр сарын 15-нд Честер хотод төрсөн), Том Хитон (Tom Heaton) — Английн хөлбөмбөгчин бөгөөд английн «Бернли» багийн хаалгач юм.
Замнал
Том Хитон — «Рексемээс» 2002 онд «Манчестер Юнайтедийн» академид ирж жил бэлтгэгдээд нөөц багийн I хаалгачаар дэвшсэн. «Английн залуучуудын цом», «Нөөц багуудын лиг» зэрэг тэмцээнд байр сууриа ахиулж байв. Нэгдүгээр багт дэвшсэн ч «Суиндон Таун», «Антверпен», «Кардифф Сити», «Куинз Парк Рейнжерс», «Рочдейл», «Уиком Уондерерс» багуудад зээлэгдсэн Хитоныг 2010 оны зургаадугаар сарын 15-нд «Кардифф Сити» худалдан авсан юм.
«Бристоль Ситид» давгүй тоглоод «Бернли» багт 2013 оны тавдугаар сард худалдагдан жилийн гэрээгээр тоглож байгаад 2015 оны зургаадугаар сард гэрээгээ дуусгахаар хоёр тал тохиролцсон болно. Тухайн жилд үндсэн хаалгачын үүргээ онц биелүүлсэний дэмээр «Бернли» Премьер лигт дэвшсэн.
Гадны холбоос
Ангилал:Английн хөлбөмбөгчин Ангилал:Суиндон Таун багийн тоглогч Ангилал:Антверпен багийн тоглогч Ангилал:Кардифф Сити багийн тоглогч Ангилал:Куинз Парк Рейнжерс багийн тоглогч Ангилал:Рочдейл багийн тоглогч Ангилал:Уиком Уондерерс багийн тоглогч Ангилал:Бернли багийн тоглогч Ангилал:Англичууд Ангилал:1986 онд төрсөн
Хмонг ястан
Хмонг ястан - өнөөгийн БНХАУ, Вьетнам, Лаос, Тайландын уулархаг нутагт амьдардаг ястан. Өмнөд Хятадын Мяо үндэстнээс гарвалтай гэж үздэг.
Хмонгчууд Хятадын умард хэсэгт Шар мөрний сав газраар амьдарч байсан боловч Манж Чин Улсын үед эрх баригчдын дарамт шахалттай эвлэрч чадахгүй тэмцэж, XVIII—XIX зууны турш олон удаа бослого гаргаж байжээ. Эрх баригчид бослогыг дарах явцад олон сая мяочуудын амийг хөнөөснөөс тэд өмнө зүгийг бараадах болсон байна.
Түүх
1810-1820 оны үед анхны хмонгчууд Хятадын умард нутгаас өнөөгийн Лаосын нутагт ирж суурьшсан байна. Тэд Лаосын төв суурингаас алслагдсан газар сууршихыг хичээн газар тариалан, ан агнуур эрхлэн амьдарч байжээ. Гэвч тариалан эрхлэх газар булаалдаж Лаосын Вьетнамтай хил залгаа зүүн хойд нутгийн (Сиангхуанг муж) уугуул “кхму” буюу “мон” үндэстэнтэй олон удаа зэвсэгт мөргөлдөөнд орж байжээ. 1893 онд Лаос, Вьетнамын газар нутгийг бүхэлд нь Франц Улс эзэлж өөрийн ноёрхлыг тогтоож хмонгчууд хоёр давхар татвар, алба төлөх болсон юм. Үүнийг зөвшөөрөөгүй хмонгчуудын эсрэг Францын эрх баригчид цэрэг-цагдаа илгээсэн боловч ширүүн эсэргүүцэлтэй тулж, Францын колончилогчид татвараа зөөлрүүлэхээс өөр гарцгүй болсон байдаг. Удалгүй 1918 онд Вьетнамын умард хэсэгт тосгоны ахлагчийн ойрын садан Па Чайгаар тэргүүлүүлсэн хмонгчууд энгийн олны дэмжлэг аван бослого гаргаж, Дьенбьенфу (Вьетнамын баруун хойд мужийн төв) нийслэлтэй тусгаар тогтносон улс болохыг хүртэл санаархаж байсан байна. Гэвч эрх баригчид 1921 онд ахлагч Па Чайгийн амийг хороож асуудлыг намжаасан байдаг. Үүнээс хойш франц эрх баригчид татварын хэмжээгээ багасгаж хагас эрх хэмжээтэй өөрөө удирдах систем нэвтрүүлж эв зүйгээ олсон түүхтэй.
Лаост 1960-1975 онуудад өрнөсөн иргэний дайны үеэр социалист баримжаатай “Патет Лао”-гийн эсрэг тэмцэх сайн дурын ангиудад Америкийн тусгай албаныхан олон хмонг ястныг элсүүлж байжээ. Гэвч мяо болон хмонгчууд эсрэг талын “Патет Лао”-гийн эгнээнд ч бас олноороо элсэж байжээ. Америкчууд энэ дайнд ялагдал хүлээж Вьетнам, Лаосаас цэргээ гаргах үерээ өөрийн талд байлдаж байсан 300 мянга орчим хмонгчуудыг мөн Тайланд руу дүрвүүлэн гаргасан байдаг.
Хмонг ястан болох Чонг Зуа Хэ, Па Као Хэ нар 1976 онд Тайландад төвтэй, Хятадын дэмжлэгтэйгээр социалист Лаосын Засагтай тэмцэх “Лаосыг чөлөөлөх Үндэстнүүдийн байгууллага” (Ethnic Liberation Organization of Laos) хөдөлгөөн зохион байгуулсан. Энэ байгууллага нь 1980-аад оны сүүлчээр өөрөө тарсан байна.
Гадаадад дүрвэгсэд
1975 онд ялагдал хүлээсэн Америкийн талыг баримтлагч олон зуун мянган хмонгчууд Тайланд руу зугтан гарч барууны орнуудаас улс төрийн орогнол хүсчээ. Барууны орнууд ч тэдний нөхцөл байдлыг мэдэж байсан тул бодлогоор дэмжиж олон мянгаар аливаа нөхцөлгүйгээр хүлээн авч байсан байна.
1990 онд Тайландаас Лаос руу мяо буюу хмонг дүрвэгсдийг буцаах хөтөлбөр НҮБ-аас хэрэгжүүлсэн боловч мөрдлөгө, хавчлагаас айгаад нутаг буцаагүй үлдсэн хэсгийг бусад оронд хуваарилан хүргэсэн байдаг. Өнөөдрийн байдлаар Тайландад 8 мянга орчим хмонг ястан дүрвэгч амьдардаг гэсэн тоо баримт байдаг. 2000 оны байдлаар АНУ-д 221 мянга гаруй, Францад 18 мянган хмонгчууд амьдарч байгаа бөгөөд Канад, Австрали, Аргентин зэрэг орнуудад ч мөн амьдардаг байна.
Өнөөдөр Лаосын өндөрлөг нутагт хмонг үндэстнүүд аж ахуйгаа эрхлэн амьдарсаар байна. Эрх чөлөөг дээдэлдэг, омог бардам зантай хмонгчууд ажилсаг үндэстэн бөгөөд бүл омгоороо хамтран амьдрахыг эрхмэлдэг учраас тэдний тосгод нь нутгийн үзүүлэлтээр чинээлэгт тооцогддог байна.
Бяцхан сахалт улалж
Бяцхан сахалт улалж  - (Carex microglochin), (Осока мелкоостренниковая эсвэл Осока мелкоостренник) Олон наст өвслөг ургамал.
Ургамлын тайлбар
Утас маягийн хуйлмал навчтай, 5-20 см өндөр олон наст ургамал. Түрүүхэйнүүд нь уутныхаа хамт доошоо хэлбийсэн байдаг. Хөгжлийн хувьд судалгүй ба хар цэцэгт улалжийн нэг адил боловч хавраас эхэлж аажим ургаж хөгжинө. Өөрөөр хэлбэл зургаадугаар сард цэцэглэж долоодугаар сард үр сууж гүйцдэг.
Тархалт
Уулын ойт хээрийн ба өндөр уулын бүслүүрийн намгархаг нуга, намагтай газраар ургана. Ул хөрсний усаар чийгжиж үргэлж хүйтэн байдаг нугажуу газарт бөөн бөөнөөрөө ургадаг.
Гадаад холбоос
Ангилал:Монгол оронд ургадаг ургамлууд Ангилал:Ургамал
Муса ил хан
Муса хан бол 1336 оны 4-7 сарын хооронд Ил Хаант Улсын хаан суудалд сууж байсан. Тэр бол Байду ханы ач хүү юм. Түүнийг 4 сарын 12 нд Багдад хотын захирагч Ойрад аймгийн Али Падишах тус улсын хаанаар зарлажээ. 2 өдрийн дараа Арпа Кэүн хааны цэрэгтэй байлдаж ялсан. Удалгүй Жалайрын Хасань Бузург ноёнтой байлдаж, Али падишах алагдсанаар ялагдаж, зугтаж байгаад 1336 оны 7 сарын 24 нд Кара Дарра гэх газар алагдсан.
Ангилал:14-р зуунд төрсөн Ангилал:1336 онд өнгөрсөн Ангилал:Боржигин Ангилал:Ил хан
Клетодим
Клетодим нь циклогексанедионы бүлийн органик нэгдэл ба үет ургамлыг хянах зориулалттай гербицид юм. Клетодим нь сонгомол үйлчилгээтэй системийн гербицид ба ХАА-н таримал дахь нэг болон олон наст үет хог ургамлыг устгахад өргөн ашиглагддаг.
Концентраци
Кдетодим нь 120, 240, 360 гр/л гэх зэрэг олон янзын концентрацитай үйлдвэрлэгддэг. Энэ өгүүлэгт клетодим 240 гр/л, эммульсийн концентрат гербицидын тухай авч үзсэн болно.
Тун ба тарималын үе шат
Тайлбар: + 9 хүртэлх зангилаатай үед буюу 18 см-с намхан үед. ++ 2-5 навчтай үед, жилд нэг удаа. +++ 3-5 навчтай үед, жилд нэг удаа. ∆ Өмнө хэрэглэж үзээгүй үйлдвэрлэгчийн гербицидыг бага талбайд туршиж шалгах хэрэгтэй. ΔΔ Өмнө хэрэглэж үзээгүй үйлдвэрлэгчийн гербицидыг бага талбайд туршиж шалгах хэрэгтэй. ΔΔΔ Өмнө хэрэглэж үзээгүй үйлдвэрлэгчийн гербицидыг бага талбайд туршиж шалгах хэрэгтэй. † Эдгээр ургамлуудад хэрэглэхийг үйлдвэрлэгч зөвлөдөггүй ба үүсэх эрсдэлийг хэрэглэгч хариуцна.
Тун ба хог ургамлын үе шат
Тайлбар: + Эдгээр хог ургамлын хөнгөн тархалттай нөхцөлд хамгийн бага тунг ашиглана. Үйлдвэрлэгч хог ургамлын нягтралын талаар зааварчилгаа өгдөггүй. Хог ургамлын тархалтын түвшинд эргэлзэж байвал илүү өндөр тунг ашиглана. ++ Энэ тохиолдолд клетодимыг бусад пестицидтэй хольж болохгүй бөгөөд зөвхөн дараах ургах нөхцөлд хэрэглэнэ: таримал сайн ургасан, хог ургамлын зөв үе шатанд (2-3 навчтай байх нь хамгийн тохиромжтой), хог ургамлын тархалт хөнгөн, хангалттай чийг, үржил шимтэй, стрессгүй, сайн ургах нөхцөлд. +++ 100 л ажлын уусмал тутамд 1 л нэмэлт бодис хэрэглэнэ.
Тариалангийн нэг улиралд 370 гр/га тунгаас ИЛҮҮ БҮҮ АШИГЛА.
Нөлөөлөх хүчин зүйл
Чийг дутсан эсвэл хэт ихдсэн, хүйтэн сэрүүн ба/эсвэл харьцангуй чийгшил маш бага зэргээс ургамал стресст орсон үед клетодимээр боловсруулах нь үр дүн багатай. Дээр дурдсан стрессийн аль нэг нөхцөлд боловсруулалт хийсэн тохиолдолд дахин ургалт ажиглагдах магадлалтай. Найруулах усан дахь бикарбонатын ионы агууламж 500 мг/л-с их тохиолдолд клетодимын идэвх буурна. Шүүж цэвэршүүлээгий ус ашиглах тохиолдолд, нэг га талбайд 1 кг аммонийн сульфат эсвэл 0.8 кг 99 хувьтай хуурай аммонийн нитрат эсвэл 1л 28-0-0 шингэн бордоо ноогдохоор тооцож, клетодимыг нэмэхээс өмнө саванд хийж холино. Ийм аргаар клетодимыг усан дахь антогонист ионы нөлөөгөөс хамгаалж болно.
Бусад пестицидтэй нийлэмж
Клетодимыг хамгийн бага тунгаас бусад тохиодолд өөр төрлийн пестицидтэй хольж ашиглах боломжтой. Холимогийг бэлтгэхдээ хамт ашиглах пестицидын зааврыг дагаж мөрдөнө. Өөрөөр загаагүй тохиолдолд нэмэлт бодисыг зохих хэмжээгээр ашиглана.
Бусад Фунгицидтэй хольж ашиглах нь
Зөвшөөрсөн зүйл үгүй.
Бусад бордоотой хольж ашиглах нь
Зөвшөөрсөн зүйл үгүй.
Хольж хэрэглэхийг зөвлөөгүй бусад химийн бодис болон клетодимыг ашиглах хоорондын хугацаа 4 хоног.
Хадгалах температур
Ямар ч температурт хадгалж болно. Хэрэглэхийн өмнө сайтар сэгсэрнэ.
Борооны интервал
Клетодимыг түгээснээс хойш 1 цагийн хугацааны дотор орсон бороо гербицидын идэвхийг бууруулна.
Эх сурвалж
Ангилал:Байгаль орчинд хортой бодис Ангилал:Залгих тохиолдолд эрүүл мэндэд хортой бодис Ангилал:Мэдрэмтгий бодис Ангилал:Хлоралкен Ангилал:Циклогексенон Ангилал:Енол Ангилал:Оксимэфир Ангилал:Диен Ангилал:Органик сульфид Ангилал:Ургамлыг хортон шавж, зэрлэг ургамлаас хамгаалах бодис Ангилал:Гербицид
Родсын тэтгэлэг
Родсын тэтгэлэг (англи. Rhodes Scholarship) Их Британийн эзэнт гүрэн АНУ, Германы оюутнуудад 1902 онд Се́сил Жон Родс (англи. Cecil John Rhodes, 1853-1902) үүсгэн байгуулсан Оксфордын их сургуульд суралцах олон улсын тэтгэлэг юм.
Одоогийн байдлаар Австрали, Бермуд, Англи хэлээр ярьдаг Баруун Энэтхэгийн орнууд, Герман, Хонконг, Замби, Зимбабве, Энэтхэг, Канад, Кени, Шинэ Зеланд, Пакистан, АНУ, Өмнөд Африк болон түүний хөршүүд (Ботсвана, Лесото, Малави, Намиби, Свазиланд) оюутнууд суралцаж байна.
Энэ бол дэлхий дахь хамгийн ууган бөгөөд олон улсын хамгийн нэр хүндтэй тэтгэлэгт хөтөлбөрүүдийн нэг юм. Анх Герман, АНУ-ын Хамтын нөхөрлөлийн нэг хэсэг болсон улс орнуудын эрэгтэй өргөдөл гаргагчдад зориулагдсан тэтгэлэг нь одоо дэлхий даяар ямар ч үндэс угсаа, хүйсийн өргөдөл гаргагчдад нээлттэй болжээ.
Шагналыг эрдэм шинжилгээний өндөр ур чадвар, спортын амжилт, манлайллын чанарт олгодог; арьсны өнгө, үндэс угсаа, шашин шүтлэг, бэлгийн чиг хандлага, гэр бүлийн байдал, нийгмийн гарал үүслээс үл хамааран.
Хэмжээт эрхт хаант засаг
Хэмжээт эрхт хаант засаг - хааны эрх хэмжээг Үндсэн хуулийн дагуу хууль тогтоох (парламент), гүйцэтгэх (засгийн газар), шүүх эрх мэдлээр хязгаарласан төрийн удирдлагын хэлбэр. Хааны эрх хэмжээг Үндсэн хуулиар хязгаарласныг шалгуур болгон хэмжээт эрхт хаант улсыг дуалист, парламентын хэмээн ангилж болно.
Жеймс Бейкер
Жеймс Аддисон Бейкер III (англи. James Addison Baker III, 1930 оны 4-р сарын 28-нд АНУ-ын Техас мужийн Хьюстон хотод төрсөн) - америкийн улс төрч, АНУ-ын Ерөнхийлөгч Роналд Рейганы засаг захиргааг 1981-1985 онд тэргүүлсэн бөгөөд 1985-1989 онд Сангийн сайд байсан. 1989-1992 онд АНУ-ын Төрийн нарийн бичгийн даргаар ажилласан байна.
Намтар
Жеймс Бейкер 1930 онд АНУ-ын Хьюстон хотод "залуу" Жеймс Аддисон Бейкер, Этель Боннер Минс нарын гэрт төрсөн байна. Тэрээр Пеннсилвани мужид Принстоны Их сургуулийн дэргэдэх "Hill School" суралцсан байна. 1952 онд бакалаврын зэрэг хүртсэн ажээ.
АНУ-ын усан цэрэгт 2 жил алба хаагаад Техасын Их сургуулийн хуулийн ангид сурч 1957 онд төгсөөд "Andrews & Kurth, L.L.P." хуулийн фирмд 1975 он хүртэл ажилласан байна.
Тэрээр 1975 онд Ерөнхийлөгч Жеральд Фордын засаг захиргаанд АНУ-ын Худалдааны яамны орлогч сайдаар ажиллаж байсан бөгөөд 1976 онд дахин сонгогдох кампанит ажлыг удирдсан боловч бүтэлгүйтжээ. 1978 онд Бейкер Техасын Ерөнхий прокурорын сонгуульд нэрээ дэвшүүлж үзсэн байна.
1981 онд түүнийг Ерөнхийлөгч Рональд Рейган Тамгын газрынхаа даргаар томилжээ. Энэ албан тушаалд тэр 1985 он хүртэл ажилласан. 1984 онд тэрээр Рейганы улиран сонгуулийн кампанит ажлыг амжилттай удирдаж, 1985 оны хоёрдугаар сард Сангийн яамны сайдаар томилогдсон байна. 1988 онд тэрээр Жорж Бушийн ерөнхийлөгчийн сонгуулийн кампанит ажлыг удирдаж, улмаар шинэ ерөнхийлөгчийн засаг захиргаанд тэрээр Төрийн нарийн бичгийн даргаар ажиллаж байсан юм.
1993-2005 онд "Carlyle Group" компаний зөвлөх хийсэн.
Жеймс Бейкер Монгол улсад айлчилсан
1990 оны 8 дугаар сар, 1991 оны 7 дугаар сард АНУ-ын Төрийн нарийн бичгийн дарга Жеймс Бейкер тус тус Монгол улсад хоёр удаа айлчилж байсан.
Хүннү-Хань улсын дайн
НТӨ III зууны сүүлчээр Цинь гүрний удирдлаган дор түүхэндээ анх удаа нэгдсэн нь умард зүгийнх нь хөрш нүүдэлчин ард түмнүүдийн хувьд хүнд сорилтыг бий болгожээ. НТӨ 215- 214 онд Цинь улсын жанжин Мэн Тянь их цэргийн хүчээр хүннү нарыг Ордосын зүүн өмнөд хэсэг ба Иньшань уулын өвөр бэлээс шахаж зайлуулсан нь хүннү төдийгүй нийт нүүдэлчдэд хүчээ нэгтгэн нягтрах бодит шаардлагыг бий болгожээ.
НТӨ II зууны сүүлийн хагасаас I зууны эхний арван таван жилийн хугацаанд нийтдээ 40 илүү жилийн турш Хань улсын дайнч хаан У-дигийн өдөөсөн хүнд бэрх дайны жилүүдийг хүннүчүүд амжилттай даван гарч тусгаар тогтнол, бүрэн эрхт байдлаа хамгаалж чаджээ. НТӨ I зууны дунд үед дотоод болон гадаад хүчин зүйлс, байгалийн гамшигт үзэгдлийн улмаас Хүннүгийн төрд самуун дэгдэж нэгэн зэрэг 5 шаньюй гарсан байна. Энэ үед Хүннүгийн зарим хэсэг Чжичжи шаньюйн удирдлагаар тусгаар тогтнолоо хамгаалж тэмцсэн бол зарим нь Хуханье шаньюйг дагаж Хань улсад даган орж хараат түшмэг улс болохыг зөвшөөрчээ. НТ 9-25 онд Хань улсын төрийн эрхийг булаасан Ван Маны үед хүннүчүүд дахин тусгаар тогтнолоо сэргээж. НТ I зууны дунд үед Хүннүгийн дотоодод үүссэн самууны улмаас гал голомтоо сахисан Умард ба Хятадад дагаж орсон Өмнөд гэсэн хоёр хэсэг болон бутарсан байна. НТ 93 онд Умард Хүннүгийн шаньюй Хань улс, Өмнөд Хүннү ба Сяньбигийн хамтарсан цэргийн довтолгоонд автаж төр улсаа алджээ.
Ангилал:Монголчуудын оролцсон дайн Ангилал:Төв Азийн түүх Ангилал:Монгол-Хятадын харилцаа Ангилал:Хүннү улс Ангилал:Хань улс
Хэмжээгүй эрхт хаант засаг
Хэмжээгүй эрхт хаант засаг - төрийн эрх мэдэл (хууль тогтоох, гүйцэтгэх, шүүх) зөвхөн хааны бүрэн эрхэд төвлөрнө. Ард түмний хүсэл зориг, ашиг сонирхлыг илэрхийлсэн төлөөлөгчдийн байгууллага хэрэг дээрээ үл оршино. Зарим улсад зөвлөх хурал, парламент байх боловч тэр нь хэлбэрийн төдий байдаг
Ангилал:Хаант засаг
ISO/IEC 27701
ISO/IEC 27701:2019 нь ISO/IEC 27001 стандартын хувийн нууцлалд зориулсан өргөтгөл юм. Зорилго нь Мэдээллийн аюулгүй байдлын удирдлагын тогтолцоог (МАБУТ) өргөтгөж Хувийн мэдээллийн удирдлагын тогтолцооны (ХМУТ) бий болгох, хэрэгжүүлэх, хэвийн үргэлжлүүлэх, тасралтгүй сайжруулах үйл ажиллагааг багтаахад оршино. Энэхүү стандарт нь Мэдээлэл хариуцагч болон мэдээлэл боловсруулагч нарт хүний хувийн мэдээллийн нууцлалыг хангах, мэдээллийн эзний эрхийг хамгаалахад тулгарч болох эрсдэлийг бууруулах, хяналтуудыг удирдахад туслана.
ISO/IEC 27701-ийн баталгаажуулалт нь ISO/IEC 27001-ийн баталгаажуулалтын өргөтгөл болно. Өөрөөр хэлбэл ISO/IEC 27701 гэрчилгээ авахаар төлөвлөж буй бол ISO/IEC 27001 гэрчилгээтэй байх шаардлагатай.
Стандартын зорилтот хэрэглээ
ISO/IEC 27701 стандартын зорилго нь байгууллагын МАБУТ-г хувийн нууцлалын хяналтуудаар сайжруулж, улмаар байгууллагад хувийн нууцлалын үр дүнтэй удирдлагын тогтолцоог бий болгож, ХМУТ-г үүсгэх явдал юм.
Сайн хэрэгжүүлсэн ХМУТ нь мэдээлэл хариуцагч болон мэдээлэл боловсруулагчдад олон давуу тал авчирна. Тухайлбал:
Хууль тогтоомж, дүрэм журам, гэрээ, хэлцэл, түүнчлэн компанийн нууцлалын бодлого зэрэгт заасан хувийн мэдээлэл хамгаалах шаардлагууд нь мэдээлэл хариуцагч болон мэдээлэл боловсруулагч нарт тодорхой бус, ойлгомжгүй байдаг нь нийцлийг хангахад хүндрэлтэй.
Харин ХМУТ-ыг нэвтрүүлсэнээр дээрх бүх шаардлагад нийцэх, хянах зэрэг нэмэлт ажлуудыг системтэй, үр дүнтэй хэрэгжүүлэх боломжтой болно. Жишээ нь тус стандартын Хавсралт С-д дурдсан нэг нууцлалын хяналт нь Өгөгдөл Хамгаалах Ерөнхий Журмын (GDPR) олон шаардлагыг хангана.
Мөн ХМУТ нь хэрэглэгч болон харилцагч байгууллагуудад холбогдох нууцлалын нийцлийг хангасан гэдгийг илтгэх үнэ цэнэтэй зүйл юм. Мэдээлэл хариуцагч нь Мэдээлэл боловсруулагчаас хувийн нууцлалын шаардлагыг дагаж мөрддөг гэсэн нотолгоог шаардах эрхтэй. Олон улсын стандартад үндэслэсэн, ялангуяа итгэмжлэгдсэн гуравдагч талын аудитор нотлох баримтыг баталгаажуулсан бол дээрх нотолгооны хүчинтэй байдлыг илтгэх ил тод бөгөөд найдвартай баталгаа болдог. Нийцлийн мэдээлэл ил тод байх нь бизнесүүд нэгдэх, худалдан авах, хамтран мэдээлэл боловсруулах зэрэг үйл ажиллагаанд  чухал ач холбогдолтой.
Эцэст нь хэлэхэд, ХМУТ буюу ISO/IEC 27701 стандартыг нэвтрүүлж, гэрчилгээжих нь тухайн байгууллагын олон нийтийн итгэлийг татах гол хүчин зүйл билээ.
Норматив ишлэл
ISO/IEC 27701 стандартад дараахь баримт бичгүүдийг иш татсан болно.
Стандартын бүтэц
Стандартын шаардлагыг дараах дөрвөн бүлэгт хуваана.
Стандартын түүх
JTC 1/SC 27- д ажлын шинэ зүйлийг JTC 1/SC 27/WG 5 "Identity management and нууцлалын технологи"-оос 2016 оны 4-р сард Францын үндэсний байгууллагын JTC 1/SC 27-ийн мэргэжилтнүүдийн санаачилгад үндэслэн санал болгосон.
Британийн Стандартын Институт (BSI) 2018 оны 2-р сард өөрийн вэбээр ISO/IEC 27552 стандартын анхны CD-г олон нийтэд нээлттэй болгосон.
ISO/IEC 27552 стандартын хоёр дахь CD 2018 оны 8-р сард хэвлэгдсэн.
ISO/IEC 27552 стандартын DIS нь 2019 оны 1-р сард гарсан бөгөөд 2019 оны 3-р сард батлагдсан. Техникийн өөрчлөлт хийх шаардлагагүй байсан тул FDIS саналын хуудсыг алгассан.
ISO/IEC JTC 1/SC 27 нь ISO/IEC 27552 стандартын техникийн ажлыг 2019 оны 4-р сард хийж дуусгасан.
Нийтлэхээс өмнө ISO/IEC 27552-ыг ISO/IEC 27701 болгон өөрчилсөн бөгөөд ISO/Техникийн удирдлагын зөвлөлийн 39/2019 тоот тогтоолоор аливаа Удирдлагын тогтолцоо "А төрлийн" (шаардлага агуулсан) нь "-ээр төгссөн дугаартай байх ёстой" гэж заасан. 01"-ийг сүүлийн хоёр оронтой тоогоор илэрхийлнэ. Дугаар солих ажлыг 2019 оны долдугаар сард эцэслэн шийдвэрлэсэн.
Стандартыг 2019 оны 8-р сарын 6-нд албан ёсоор нийтэлсэн.
Бусад холбоотой мэдээлэл
ISO/IEC 27001
Эх сурвалжууд
27701 Iso Iec 27701 27701
Ми-24
Mиль Ми-24 (Миль Ми-24, НАТО-гийн тайлагнах нэр: Hind) нь байлдааны нисдэг тэрэг юм. Энэ нисдэг тэргийг Москвагийн Миль нисдэг тэрэгний үйлдвэрт үйлдвэрлэсэн юм. 1972 оноос хойш Зөвлөлтийн нисэх хүчинд, түүний залгамжлагчид, болон 30 гаруй улсад ашиглаж байна.
Монгол Улсад ашиглагдсан байдал
Анх 1984 оны ЗХУ, БНМАУ-ын Засгийн газар хоорондын "Цэргийн зориулалтын зэвсэг техник, тоног төхөөрөмж ханган нийлүүлэх" хэлэлцээрээр нийт 24 нэгж /ширхэг/ Ми-24 нисдэг тэрэг хүлээн авахаар тохиролцсоны дагуу эхний ээлжийн 12 нэгж техникийг 1986 оны сүүлээр зэвсэглэлд хүлээн авч ашиглагдаж байсан ба М.С Горбачев ЗХУ-д эдийн засаг, нийгмийн өөрчлөлт, шинэчлэлт хийсэнтэй холбогдуулан шилжилтйин үеийн хямрал эхэлсэн, БНХАУ-тай байгуулсан Хил дээрх цэргийн тоог цөөлөх тухай Зөвлөлт-Хятадын хэлэлцээр, Ердийн зэвсэглэл хорогдуулах тухай хэлэлцээрүүдийг байгуулсан, 1980 онд Даманий хэрэг явдалтай холбогдуулан цуцалсан ЗХУ, БНХАУ-ын найрамдал, хамтын ажиллагааны хэлэлцээрийг сэргээн байгуулсантай холбогдуулан дараагийн ээлжний 12 нэгж техникийг хүлээж авч чадаагүй юм. Миль Ми-24В/Д загварын 11ширхэг байлдааны нисдэг тэргийг Монгол Улсын Нисэх Хүчин одоог хүртэл ашиглаж байна.
#::24 Ангилал:Нисдэг тэрэг Ангилал:Байлдааны нисдэг тэрэг Ангилал:МАА-н агаарын тээврийн хэрэгсэл Ангилал:ҮАА-н агаарын тээврийн хэрэгсэл Ангилал:Монголын агаарын зэвсэгт хүчин Ангилал:Оросын агаарын зэвсэгт хүчин Ангилал:Улаан армийн зэвсэгт хүчний техник Ангилал:Афганистаны дайн (1978 оноос хойш) Ангилал:Анхны нислэг 1969 он
Бумуудэнгээгийн Олзот
Бумуудэнгээгийн Олзот нь (1934-2000) Монгол улсын Боксын спортын долоон удаагийн аварга, “Буревестник” тэмцээний аварга, Монголын боксын спортын ууган гавьяат дасгалжуулагч. Москва хотод боксын дасгалжуулагч мэргэжлээр 1966 онд Москвагийн Спортын Дээд Сургуулийг онц дүнтэй төгссөн. Өвөрхангай аймгийн Бат-Өлзий сумын уугуул. Анхны шавь нарын нэг анхны боксын спортын гавьяат тамирчин Ази тивийн хошой аварга Ардын Багш Хайдавын Алтанхуяг нь анхны Азийн аварга болж нэгэн цагт (1964-1967) хориотой байсан боксын спортыг дахин сэргээсэн гавьяатай.
Эшлэл
Ангилал:Монголын боксчин Ангилал:Боксын дасгалжуулагч Ангилал:Монголын дасгалжуулагч Ангилал:Монголын боксын улсын аварга Ангилал:Гавьяат Дасгалжуулагч Ангилал:ЗХУ-ын их сургуулийн төгсөгч Ангилал:Бат-Өлзийн хүн Ангилал:Монголчууд Ангилал:1934 онд төрсөн Ангилал:2000 онд өнгөрсөн
Хөндлөн Убаши
Хөндлөн убаши нь Дөрвөн Ойрадын Хошууд аймгийн Ханай ноён Хонгорын хоёрдугаар хөвгүүн юм. Ахай хатнаас төрсөн. Хасарын удам, Галгаас овогтон, Хошуудын тайш цолтой. Тэрээр идэр залуудаа хошуудын Таван барсын нэг гэж алдаршиж байв.
Намтар
1640 онд Тарвагатай нурууны Улаан бураа хэмээх газарт Ойрад-Халхын ноёдын чуулганд хошууд аймгийн ноёдыг тэргүүлэн оролцжээ. Ах Байбагасыг өөд болсны дараа эрх мэдлийн төлөөх тэмцэлд Ойрадын зүүнгарын тайш Чоросын Баатар хунтайжтай сөргөлдөж эхлэв. Эрдэнэбаатар хунтайж, Очирт сэцэн тайж нарын удирдсан ойрадын цэргүүд 1643 онд Казахын Жангир ханы удирдсан казахын армитай байлдахад Хөндлөн убаши өөрийн талын цэргээ хөдөлгөөгүйн улмаас Ойрадын цэрэг ялагдсан. Энэ явдалд хоёр тайж, бусад ойрадын ноёд Хөндлөн убашийг зэмлэн буруушааж, хоорондоо эвдрэлцэв.
Энэ явдлаар шалтаглаж 1646 онд Чоросын Эрдэнэбаатар хунтайжтай байлдаж, ялагдав. 1647 онд Дөрвөдийн тайш Далай баатартай нийлж, Чоросын эсрэг дайтахад Эрдэнэбаатар хунтайж, Очирт сэцэн хан хоёрын нэгдсэн хүчинд ялагдав. Тус жилийн өвөл Зая бандидын зуучлалаар чуулган хийж эвлэрүүлэх гэсэн ч, үр дүнгүй хоцорчээ. 1653 онд Эрдэнэбаатар хунтайжийг өөд болсны дараа хошуудын Очирт сэцэн тайж өөрийн дүү Аблай тайштай албат ард, мал хөрөнгө, нутаг бэлчээрийн төлөө маргалдаж, дайтахад хүрэв. Ийнхүү дотооддоо дайтахад Хөндлөн убаши нь өөрийн холбоотон Дөрвөдийн тайш Даян Омботой хамтаар Аблай тайшийг дэмжиж, Очирт сэцэн тайж, Сэнгэ хунтайж, Хойд аймгийн тайш Султан нарын цэргийн эвсэлтэй олон удаа байлдаж, 1661 онд бүр мөсөн ялагдав. 1663 онд Хөндлөн убаши өөрийн 3000 өрх, дөрвөдийн тайш Даян Омбо 1000 өрх ардаа авч Ижил мөрний зүгт оргон зайлсан байдаг. Мөн тэдний ардаас хошуудын Аблай тайш харьяат ардаа дагуулан Ижил мөрний Торгуудыг түшихээр очив.
Гэвч 1669 онд Аблай тайш, Хөндлөн убаши, Даян Омбо нар ивээлдээ авсан Торгуудын Пунцаг ханы орд өргөөг гэнэдүүлэн довтолж Шүхэр Дайчиныг их хэмжээний ардтай нь олзлоход Пунцаг хан тэргүүтэй зарим торгууд нар Ижилийн баруун эрэгт зугтан гарч, Оросын эзэн хаанаас тусламж хүсчээ. Гэтэл Аблай тайш, Хөндлөн убаши хоёр олзолсон торгуудаа булаацалдан муудаж, салж нутаглав. Энэ явдлыг мэдсэн Очирт сэцэн хан 1671 онд өөрийн цэргээ авч, Ижил мөрний зүүн эргээр нүүдэллэж байсан Хөндлөн убаши, Даян Омбо нарын ноёдыг довтлон бут ниргэв. Мөн баруун талаас нь Аюук болон Дөрвөдийн ноён Солом Цэрэн, торгуудын ноён Дугар нар Аблайн армитай байлдаж ялан, олзлов. Аюук хан олзолсон Аблай тайшийг Оросын талд тушаасан юм. Харин Хөндлөн убашийг Шүхэр Дайчин ноёны хамтаар Төвөдөд цөлж, харьяат ардыг хүү Дорж тайшаар удирдуулж хуучин нутаг Эрчис мөрөн рүү буцаажээ.
Эшлэл
Ангилал:16-р зуунд төрсөн Ангилал:1671 онд өнгөрсөн Ангилал:Хошууд ястан
Бүгсийн гол
Бүгсийн гол нь Хөвсгөл аймгийн Шинэ-Идэр сумаас эх аван урсдаг гол юм.
Додийн Базар
Додийн Базар — БНМАУ-ын Хөдөлмөрийн баатар /1975/ цолтон анхны багш, Гавьяат Багш /1961/.
Намтар
Буриад Монголын Агийн аймгийн нутаг төрж, Дорнод аймгийн Баяндун суманд суурьшжээ.
Бүтээлүүд
“Түмэн бодис” сурах бичиг, “Түмэн бодис заах арга” ном, судалгаа, арга зүйн олон арван өгүүлэл бичсэн нь ерөнхий боловсролын сургуулийн сурагчид, багш нарт одоо ч үнэ цэнтэй хэвээр байна. Ерөнхий боловсролын байгууллагыг хөгжүүлэх, багш, сурган хүмүүжүүлэгчдийн заах арга, ур чадварыг дээшлүүлэхэд олон жилийн эрдэм мэдлэг, хүч зүтгэлээ зориулсан нэрт сурган хүмүүжүүлэгч байжээ.
Гавьяа Шагнал
Ардын Их Хурлын депутатаар сонгогдож байсан.
Сонирхолтой баримт
Түүний төрсөн дүү нь Төрийн шагналт, УГЗ, зураач Д.Чойдог билээ.
Ангилал:1912 онд төрсөн Ангилал:Монголын багш Ангилал:Монгол улсын гавьяат багш Ангилал:Монгол улсын хөдөлмөрийн баатар Ангилал:Өвөр Байгалын хязгаарын хүн Ангилал:Монголчууд Ангилал:1997 онд өнгөрсөн
Аблай тайш
Аблай тайш (?-1674) бол Хошуудын Байбагас баатарын Сайханжу хатнаас төрсөн хүү юм. Түүний нутаг нь Зайсан нуураас хойш Эрчис мөрний дагуу, одоогийн Казахстан улсын Зүүн Хасаг муж, Улаан муж, Павлодар муж, Семей мужийн нутгийг хамардаг. Тэрээр 1654 онд Эрчис мөрний хойд эрэгт хадтай уулын өвөрт, одоогийн Өскемен хотын урд шарын шашны нэгэн хийд бариулсан нь Аблайн хийд гэж түүхэнд үлджээ. Аблай тайш 1657 онд өөрийн дүү Очирт сэцэн хантай газар нутаг, эд хөрөнгөө булаацалдан байлдаж, 1661 онд Аблайн хийдэд бүслэгдэн бууж өгчээ. 1663 онд хошуудын тайш Хөндлөн Убаши, дөрвөдийн тайш Даян Омбо нарын хамтаар Ижил мөрний Торгуудыг түшихээр Зүүнгараас зугтав. 1669 онд өөрийн талын ноёдыг цуглуулж, Торгуудын Пунцаг ханы орд гэрийг довтлон их хэмжээний хүн ард, мал хөрөнгө олзлов. Гэвч энэ олзны улмаас хошууд, дөрвөдийн тайш нартай санал зөрөлдөж, хоёр тийш салан нүүв. 1671 онд Аюук ханы удирдсан Торгууд, Дөрвөдийн цэргийн хүч, Оросын цэргийн эвсэлд ялагдан олзлогдож, тус жилдээ Оросын Астрахань хотын шоронд хоригдож байгаад нас барав.
Гэр бүл
Ангилал:17-р зуунд төрсөн Ангилал:1674 онд өнгөрсөн Ангилал:Хошууд ястан
Том Жерри
Том Жерри бол 1940 онд Виллиам Ханна, Жозсеф Барбера нарын бүтээсэн Америкийн хүүхэлдэйн киноны франчайз ба богино хэмжээний инээдмийн кино юм. Ангилал:Хөдөлгөөнт дүрс Ангилал:Хүүхэлдэйн кино Ангилал:1940-өөд оны кино
Мадлен Олбрайт
Мадлен Корбел Олбрайт (англи. Madeleine Korbel Albright, төрөхдөө Мария Яна Корбелова, чех. Marie Jana Korbelová; 1937 оны 5-р сарын 15-нд Чехсловак улсын Прага хотод төрсөн -2022 оны 3-р сарын 23-нд АНУ-ын Вашингтон хотод нас барсан) - америкийн дипломат, улс төрийн зүтгэлтэн, АНУ-ын анхны эмэгтэй Төрийн нарийн бичгийн дарга (1997-2001), НҮБ дахь АНУ-ын байнгын төлөөлөгч (1993-1997).
Намтар
1937 онд Прага хотод бохемын еврейчүүд Йозеф, Анна Корбелын гэр бүлд төржээ. Мадлен охиныг төрөхөд эцэг Йозеф Корбел Белград дахь Чехословакийн ЭСЯ-нд хэвлэлийн атташе-гаар ажиллаж байжээ.
Чехословак улс 1939 оны 3-р сард фашист германд эзлэгдсэний дараа Йозеф, гэргий Анна, охин Мадлен нартайгаа Лондон руу нүүсэн байна. Лондонд Корбел Бенешийн хилийн чанд дахь Засгийн газарт зөвлөхөөр ажиллаж байжээ.
Дэлхийн хоёрдугаар дайны дараа Корбелын гэр бүл Чехословакт эргэн иржээ. Йозеф Югославд Элчин сайдаар томилогдоод 1948 оны 5-р сард коммунистууд Төрийн эрхэнд гарахад АНУ руу цагаачлах өргөдлөө өгч ажлаасаа огцорсон байна.
Рокфеллерын сангийн тусламжтайгаар Корбел АНУ-д цагаачилж Денверын Их сургуулийн багш болжээ.
Мадлен Олбрайт 1959 онд Уэллслигийн эмэгтэйчүүдийн коллежид улс төрийн шинжлэх ухааны чиглэлээр бакалаврын зэрэг хамгаалсан. 1957 онд тэрээр Америкийн иргэншилтэй болсон. 1975 онд докторын зэрэг хамгаалсан.
Англи, Орос, Чех, Франц хэлээр чөлөөтэй ярьдаг бөгөөд польш, серб-хорват хэлээр уншдаг байжээ.
1970-аад оны сүүлчээр тухайн үед Ерөнхийлөгч Жимми Картерын зөвлөх байсан Збигнев Бжезински М.Олбрайтыг засгийн газрын анхны албан тушаалд ороход тусалсан байна. Түүний үүрэгт Бжезинскийн ажлын алба болон Конгресс хоорондын харилцаа холбоо хангах баайжээ.
1982-1993 онд тэрээр Жоржтауны их сургуулийн профессороор ажиллаж, ЗХУ болон Зүүн Европын орнуудын улс төрийн сэдвээр хичээл заадаг байжээ.
1993 онд Билл Клинтон АНУ-ын Ерөнхийлөгчөөр сонгогдсоныхоо дараа НҮБ-д суугаа АНУ-ын байнгын төлөөлөгчийн албан тушаалд Мадлен Олбрайтыг томилсон байна.
1997 онд тэрээр Клинтоны засаг захиргааны Төрийн нарийн бичгийн даргын албан тушаалд томилогдсон бөгөөд энэ албан тушаалд ажиллаж байсан анхны эмэгтэй болжээ.
Олбрайт нь олон улсын харилцаанд АНУ-ын хатуу байр суурийг дэмжиж, цэргийн хүч хэрэглэхээ зогсоохгүйгээр АНУ-ын ашиг сонирхлыг бүрэн хамгаалахын тулд НАТО дахь АНУ-ын байр суурийг бэхжүүлэхийг дэмжиж байв.
2000 онд Умард Солонгост айлчилж Ким Жон Ынтай уулзсан.
Парламентын засаглалын систем
Парламентын бүгд найрамдах улс. Энэ нь төрийн болон гүйцэтгэх эpx мэдлийн тэргүүний бүрэн эрхийг өөр өөр субъектэд хадгалсан, засгийн газрыг парламентаас байгуулж, хариуцлага хүлээлгэдэг төрийн удирдлагын ардчилсан хэлбэр
Ангилал:Засаглал Ангилал:Ардчилал Ангилал:Бүгд Найрамдах Улсын хэлбэр
Оргил (дуучин)
Баасансүрэнгийн Оргил (тайзны нэр: Оргил) нь Вьетнамын поп, r&b дуучин, дуу зохиогч. 1990 оны 4-р сарын 20-нд Улаанбаатар хотод төрсөн, айлын ганц хүүхэд.
Боловсрол
Оргил СУИС-н эстрад дуулаачийн ангийг 2014 онд төгссөн.